“अड़ेआ, पान खादे दे मता चिर होई गेआ ऐ। दणा भर रुकें तां औं इक पान चापी लैं।” सुनदे सार कन्नन उनें खुरें गै खड़ोई जंदा। पान चापने परैंत औसफ इक ङूरा भरदा, ते कन्नन फिरी कारा लगी जंदा। इक खुम्बे चा दूए च जंदे होई कन्नन इस गल्ले दा बी ध्यान रखदा जे कुत्तै ओदा खुर निक्की-निक्की आड़ीं पर नईं रखोई जा की जे उसी इस गल्लै दी खबर ही जे उसदी इक ठोकरै कन्नै गै ओ आड़ी-बन्ने भज्जी जाने न। इस स्यानपुने मुजब गै कन्नन गी गलां पाने दी लोड़ नेही पौंदी। जोत्तरे लाई लैने परैंत उसी चरने दी खुल्ली छुटटी थोई जंदी ही। इस चाली खुल्ल रेइयै औसफ उसी कदें कदें खबरदार बी करदा हा: